
МИНИСТЕРСТВО НА МЛАДЕЖТА И СПОРТА

Проект !

Наредба за изменение и допълнение на Наредба № 1 от 06.10.2023 г. за финансово подпомагане на изграждането и обновяването на спортни обекти – държавна и общинска собственост (обн., ДВ, бр. 86 от 2023 г.)


§ 1. В чл. 13 се правят следните изменения и допълнения:
1. В ал. 1 накрая се поставя запетая и се добавя „като за класираните проектни предложения определя и начина за финансово подпомагане“.
2. Създава се нова ал. 2:
„(2) Финансовото подпомагане по тази наредба се осъществява по един от следните начини:
1. провеждане на процедури от Министерството на младежта и спорта при условията и по реда на Закона за обществените поръчки;
2. директно финансиране;“.
3.	Досегашната ал. 2 става ал. 3.
§ 2.  Параграф 2 от допълнителните разпоредби се изменя така:
„Финансовото подпомагане чрез директно финансиране по реда на тази наредба се предоставя само чрез банкови преводи.“.

ЗАКЛЮЧИТЕЛНА РАЗПОРЕДБА

§ 3. Наредбата влиза в сила от деня на обнародването ѝ в "Държавен вестник".

